《题澄照寺主师壁》
宋代·谢涛

叠巘收云拂眼明，久依香社豁高情。
主人心似秋池水，一日看来一日清。

作者简介：（961—1034）宋杭州富阳人，字济之。太宗淳化三年进士。为梓州榷盐判官。以计抵御李顺，迁观察推官，权知华阳县。改知兴国军，以治行召对，命试学士院。知曹州，时契丹入寇，曹地多盗，属县赋税多输睢阳助兵食，百姓苦于转送，涛悉留不遣。真宗天禧五年，以户部郎中兼侍御史知杂事、同判吏部流内铨。进直昭文馆，累官至太子宾客。